Persones destinatàries de l'ajut
Revisió i variacions en la destinació de l'ajut
Publicitat de l'ajut per part de la persona o entitat beneficiària
L'Estratègia Europa 2020 ha establert com a prioritat de la Unió un creixement sobre la base del coneixement sostenible i integrador.
Aquesta darrera prioritat inclou una major cohesió social i territorial i un alt nivell d'ocupació.
Dins de les mesures proposades és clau habilitar les persones per adquirir noves qualificacions i adaptar-se a les noves condicions i als canvis potencials de la seva carrera professional.
Per fer front a la preocupant situació de desocupació juvenil, el Parlament Europeu va emetre la Resolució, de 24 de maig de 2012, sobre Iniciativa d'Oportunitats per a la Joventut.
El Consell Europeu, en les conclusions sobre el marc financer plurianual de 8 de febrer de 2013, va crear una Iniciativa sobre l'Ocupació Juvenil, amb una dotació de 6.000 milions d'euros per al període 2014-2020, per recolzar les mesures establertes en el paquet d'Ocupació Juvenil proposat per la Comissió el 5 de desembre de 2012 i, en particular, la Garantia Juvenil.
En l'àmbit estatal, amb l'objectiu d'implementar els sistemes de Garantia Juvenil, Espanya va aprovar un Programa Operatiu d'Ocupació Juvenil (POEJ) en el marc del Fons Social Europeu per al període de programació 2014-2020.
Posteriorment, la Llei 18/2014, de 15 d'octubre, modificada per la Llei 25/2015, de 28 de juliol, d'aprovació de mesures urgents per al creixement, la competitivitat i l'eficiència, regula, entre d'altres extrems, la creació del fitxer del Sistema Nacional de Garantia Juvenil i el procés d'atenció a les persones joves inscrites.
La Generalitat de Catalunya ha elaborat, al seu torn, un document de Bases per a l'estratègia d'Ocupació Juvenil a Catalunya entès com el marc de referència que conté el context Europeu i de l'Estat, la diagnosi de les persones joves NOEF (persones joves que no estan ocupades ni en processos d'educació o formació) a Catalunya, el finançament que es destina a la Garantia a Catalunya, la programació per anualitats, l'operativa de la posada en marxa, el funcionament, el seguiment i l'avaluació de la Garantia Juvenil.
Els elevats percentatges de persones joves que estan en situació d'atur, o que han abandonat prematurament el sistema educatiu i que es troben sense feina i sense millorar la seva formació constitueixen una preocupació social àmpliament compartida per la societat catalana i pel Govern de la Generalitat, que l'ha assumit com una de les prioritats de l'acció de govern.
Pel desenvolupament d'aquesta estratègia d'ocupació juvenil a Catalunya resulta imprescindible oferir una mobilitat adequada a les persones joves que participin en aquestes actuacions per la qual cosa la Generalitat de Catalunya entén necessari posar a disposició de les entitats col·laboradores un suport per tal que aquestes puguin cobrir les necessitats de transport de les persones joves participants, sense cap cost per aquestes.
En data 22 d'abril de 2013 el Consell de la Unió Europea va dictar una Recomanació sobre l'establiment de la Garantia Juvenil.
Aquesta Recomanació proposa fer front a la major vulnerabilitat a l'atur de les persones joves i indica la conveniència de facilitar-los propostes formatives quan, quatre mesos després d'acabar l'educació formal, no disposin de treball ni segueixin un itinerari formatiu.
Vist el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell;
Vist el Reglament (UE) núm. 1304/2013 del Parlament Europeu i del Consell de 17 de desembre de 2013 relatiu al Fons Social Europeu i pel qual es deroga el Reglament (CE) núm. 1081/2006 del Consell;
Vist el Pla Nacional d'implantació de la Garantia Juvenil, que determina que amb l'objectiu d'implementar els sistemes de Garantia Juvenil, Espanya posarà en marxa un Programa Operatiu d'Ocupació Juvenil (POEJ) en el marc del Fons Social Europeu per al període de programació 2014-2020;
Vist el Programa Operatiu d'Ocupació Juvenil 2014-2020, núm. CCI2014ES05M90PO01, aprovat per la Decisió d'execució de la CE de 12 de desembre de 2014;
Vistes les Bases per a l'Estratègia d'Ocupació Juvenil a Catalunya pel període 2014-2020, aprovades pel Govern el 9 de setembre de 2014;
Vista la Llei 18/2014, de 15 d'octubre, modificada per la Llei 25/2015, de 28 de juliol, d'aprovació de mesures urgents per al creixement, la competitivitat i l'eficiència, que regula les bases del Sistema Nacional de Garantia Juvenil i el procediment d'inscripció entre d'altres mesures;
Vista la Llei 13/2015, de 9 de juliol, d'ordenació del sistema d'ocupació i de creació del Servei Públic d'Ocupació de Catalunya;
Vista la Llei 19/2014, de 29 de desembre, de transparència, accés a la informació pública i bon govern;
Vist l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, tramitats per l'Administració de la Generalitat i el seu sector públic;
Vist el Decret 252/2015, de 15 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per al 2015, mentre no entrin en vigor els de 2016.
Vistos els informes de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, a proposta de la persona titular de la direcció del Servei Públic d'Ocupació de Catalunya i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya
Aprovar les bases reguladores dels ajuts destinats a subvencionar les despeses de les entitats que han finançat, mitjançant fons propis, els desplaçaments de les persones joves inscrites a la Garantia Juvenil que participen al Programa regulat al contracte administratiu de desenvolupament de programes de Noves Oportunitats, de data d'adjudicació del 22 de desembre de 2015, al Programa Integrals, regulat a l'Ordre EMO/319/2015, de 14 d'octubre i al Programa de Projectes Singulars, regulat a l'Ordre EMO/322/2015, de 14 d'octubre.
Les bases reguladores es detallen a l'annex d'aquesta Ordre.
Aquesta actuació contribueix a assolir els resultats definits per l'objectiu específic de l'Eix Prioritari 5 relatiu a la integració sostenible en el mercat de treball dels joves desocupats, que no participen en activitats d'educació ni formació, en el context de la Garantia Juvenil, amb una taxa de cofinançament del 91,89%.
Aquesta Ordre té per objecte aprovar les bases reguladores per la concessió d'ajuts a les entitats que han estat beneficiàries en els programes de Noves Oportunitats, Programes Integrals i Projectes Singulars i que han finançat mitjançant fons propis, les despeses de mobilitat dels joves vinculades a aquestes actuacions, sempre que així ho hagin previst les respectives convocatòries o clàusules contractuals.
No s'incentivarà la concessió d'ajuts al transport per la realització de pràctiques professionals remunerades a empreses.
Quant a la publicació de les bases i convocatòries aquesta Ordre es regeix pel que estableix l'article 68.5 de l'Estatut d'Autonomia de Catalunya i la normativa en matèria de subvencions.
Podran ser entitats beneficiàries d'aquests ajuts aquelles entitats que hagin sigut beneficiàries directes, mitjançant la resolució corresponent, d'alguns dels programes de Noves Oportunitats, regulats al contracte administratiu de desenvolupament de programes de Noves Oportunitats, de data d'adjudicació del 22 de desembre de 2015, dels Programes Integrals regulats a l'Ordre EMO/319/2015, de 14 d'octubre i/o dels Projectes Singulars regulats a l'Ordre EMO/322/2015, de 14 d'octubre, que hagin facilitat, mitjançant recursos propis, els desplaçaments de les persones joves destinatàries d'aquests programes i que ho puguin acreditar.
Aquest transport no ha d'haver suposat cap tipus de despesa econòmica per a les persones joves.
Les entitats sol·licitants hauran de complir els requisits següents:
a) Haver estat beneficiari de les actuacions previstes per l'Ordre EMO/319/2015, de 14 d'octubre, per la qual s'aproven les bases reguladores per a la concessió de subvencions per al finançament de programes integrals, l'Ordre EMO/322/2015, de 14 d'octubre, per la qual s'estableixen les bases reguladores per a la concessió de subvencions públiques destinades al finançament dels Projectes Singulars, o bé un contracte administratiu de desenvolupament del programes de Noves Oportunitats, de data d'adjudicació del 22 de desembre de 2015, segons el que està establert al punt 4 del plec de prescripcions tècniques particulars que regula el contracte per proveir serveis pels centres de formació on es desenvolupen programes de noves oportunitats per a joves sempre que així ho hagin previst les respectives convocatòries o clàusules contractuals.
b) Haver posat a disposició de les persones participants als seus programes algun mitjà de transport per facilitar-los l'assistència a les actuacions programades.
c) Complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny, per aquells beneficiaris que siguin empreses amb 50 o més persones treballadores.
d) Estar al corrent de pagament de les obligacions tributàries amb l'Estat i amb la Generalitat i les obligacions davant la Tresoreria General de la Seguretat Social.
e) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions.
f) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista, per aquelles entitats beneficiàries que siguin empreses amb 25 o més persones treballadores.
g) Complir amb l'obligació establerta en l'article 11 de la Llei 17/2015, del 21 de juliol, d'igualtat efectiva de dones i homes de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
h) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
i) No haver estat sancionades amb la sanció accessòria de pèrdua o exclusió a l'accés d'ajudes, bonificacions i beneficis derivats de l'aplicació dels programes d'ocupació o formació professional per a l'ocupació prevista en l'article 46 i 46 bis del Reial decret Legislatiu 5/2000, de 4 d'agost pel qual s'aprova el Text refós de la Llei sobre infraccions i sancions de l'ordre social sempre i quan la sanció sigui ferma i vigent.
j) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i el Reial decret 39/1997, de 17 de gener, pel qual s'aprova el Reglament dels serveis de prevenció.
k) Complir amb l'obligació de respectar la igualtat de tracte i d'oportunitats en l'àmbit laboral i, amb aquesta finalitat adoptar mesures destinades a evitar qualsevol tipus de discriminació laboral entre dones i homes.
En cas d'empreses amb més de 250 persones treballadores i aquelles el conveni col·lectiu de les quals ho estableixi hauran d'elaborar i aplicar amb caràcter obligatori un Pla d'Igualtat d'acord amb el que estableix l'article 45 de la Llei orgànica 3/2007, de 22 de març.
l) Respectar el dret d'accessibilitat per a les persones amb discapacitat d'acord amb la Llei 13/2014, de 30 d'octubre, d'accessibilitat.
m) Respectar la normativa vigent en matèria de desenvolupament sostenible.
n) Estar legalment constituïdes i inscrites en el registre corresponent.
o) En cas d'associacions i fundacions, disposar dels estatuts adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques, modificada per la Llei 5/2011, de 19 de juliol.
p) En cas de fundacions, a més del punt anterior, han de complir el deure de presentar els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
q) Disposar, si s'escau, de l'acreditació mitjançant certificació negativa del Registre central de delinqüents sexuals, que les persones que treballen per l'entitat beneficiària i que en l'exercici de les seves funcions tenen contacte habitual amb menors, no han estat condemnats en sentència ferma per algun delicte contra la llibertat i indemnitat sexual, tal i com estableix l'article 13.5 de la Llei orgànica 1/1996, de 15 de gener, de protecció jurídica del menor.
r) Complir qualsevol altra obligació legal o reglamentària que els pugui afectar en relació amb aquesta Ordre.
5.2 El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de l'ajut.
6.1 Es consideraran despeses subvencionables les vinculades als mitjans de transport que les persones joves hagin utilitzat per assistir a les actuacions programades per les entitats beneficiàries.
No són subvencionables les despeses vinculades als mitjans de transport que s'hagin pogut utilitzat per a l'assistència a pràctiques remunerades.
6.2 Podran ser cofinançades en el marc de l'eix 5 (Iniciativa d'Ocupació Juvenil) del Programa Operatiu d'Ocupació Juvenil 2014-2020, núm. CCI2014ES05M90P001, les despeses subvencionables produïdes entre l'1 de setembre de 2013 i el 31 de desembre de 2017.
La quantia de l'ajut ve determinada pels següents mòduls, per dia i per jove:
Per a la determinació del mòdul que correspongui, en funció del trajecte realitzat per les persones joves, es prendrà com a referència, el mapa de zones establert per l'Autoritat de Transport Metropolità o l'Autoritat Territorial de Mobilitat corresponent a cada àrea.
El càlcul de cada zona es realitzarà seguint les normes establertes per cada Autoritat Territorial de la Mobilitat de les àrees de Tarragona, Lleida i Girona i per l'Autoritat del Transport Metropolità de l'àrea de Barcelona.
Si el municipi del domicili del jove pertany a un àmbit territorial diferent a l'àmbit territorial del municipi d'actuació, es prendrà com a referència el mòdul de la darrera zona de l'àmbit territorial del municipi de l'actuació.
Només s'abonarà l'import corresponent per dia i persona jove, que s'acrediti mitjançant la signatura de la persona jove a la llista d'assistència de cada acció formativa o d'assessorament, i que s'hagi mecanitzat als aplicatius Gia i Galileu.
Són obligacions generals de les entitats beneficiàries d'aquestes subvencions:
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, i acreditar-ho davant el Servei Públic d'Ocupació de Catalunya en la forma i termini que s'estableix a la base 10 de l'annex d'aquesta Ordre.
b) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants acreditatius de l'activitat realitzada.
c) Conservar els justificants originals (paper i electrònics), i l'altra documentació relacionada amb la subvenció atorgada, durant un període mínim de cinc anys.
Al ser actuacions cofinançades per part del Fons Social Europeu, haurà de conservar tots els documents justificatius durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs les despeses.
El Servei Públic d'Ocupació de Catalunya informarà a les entitats beneficiàries de la data d'inici d'aquest període.
Els documents s'han de conservar en forma d'original o còpia compulsada de l'original o en versió electrònica de documents originals.
d) Sotmetre's a les actuacions de comprovació que corresponguin al Servei Públic d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
e) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que se'n puguin avaluar la seva compatibilitat.
f) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària i en cada cas, així com aquells estats comptables i registres específics que siguin exigits per aquesta Ordre, amb la finalitat de garantir l'exercici adequat de les facultats de comprovació i control.
g) Procedir al reintegrament dels fons percebuts en cas de revocació de la subvenció en els termes que s'indiquin en la corresponent resolució.
h) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 23 de l'annex d'aquesta Ordre.
i) Mantenir la traçabilitat de tota la documentació tècnica i econòmica que permeti verificar, la correcta realització de les activitats objecte d'aquesta subvenció.
j) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
k) Complir amb les indicacions que determinin les guies i les instruccions que s'esmenten i desenvolupin aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
l) Complir amb les obligacions que es determinen en la base 23 en relació amb la publicitat de les subvencions.
m) Acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) múm.
1303/2013 del Parlament Europeu i del Consell, de 17 de desembre de 2013.
n) Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
o) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en el cas que les entitats beneficiàries siguin persones jurídiques i l'import a atorgar sigui superior a 10.000,00 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
Aquesta informació s'ha de comunicar juntament amb la sol·licitud de subvenció.
p) D'acord amb el que estableix l'article 13.5 de la Llei orgànica 1/1996, de 15 de gener, de protecció jurídica del menor, en cas que les persones destinatàries finals del programa subvencionat puguin tenir contacte amb menors en l'exercici de les activitats relacionades amb el programa, l'entitat beneficiària ha de complir amb l'obligació de disposar de l'acreditació mitjançant certificació negativa del Registre central de delinqüents sexuals, que aquestes persones no han estat condemnades en sentència ferma per algun delicte contra la llibertat i indemnitat sexual.
q) Les entitats beneficiàries han de verificar el compliment de requisits per participar d'acord amb les característiques del programa, i d'acord amb la Llei 15/1999, de 13 de desembre, de protecció de dades de caràcter personal, complir amb l'obligació de recopilar les dades de les persones participants, la custòdia de la fitxa de participant amb les mesures de seguretat corresponents i la garantia en la tramesa de les dades.
r) Adherir-se al codi ètic que figura com annex de l'Acord GOV/85/2016, de 28 de juny, pel qual s'aprova la modificació del tipus de bases reguladores dels programes que s'indiquen a l'article 1 d'aquesta Ordre.
Les característiques especials d'aquesta Ordre impedeix que pugui haver qualsevol tipus de subcontractació.
10.1 Les sol·licituds s'han de presentar segons model normalitzat i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit Subvenció destinada a cobrir les despeses de desplaçaments de les persones joves inscrites a la Garantia Juvenil que participen al Programa de Noves Oportunitats, al Programa Integrals i/o als Projectes Singulars del Servei Públic d'Ocupació de Catalunya en el cercador de Tràmits gencat.
També es pot trobar informació a la pàgina web del Servei Públic d'Ocupació de Catalunya ( https://www.oficinadetreball.gencat.cat ).
10.2 Les sol·licituds han d'anar adreçades a la persona titular de la Direcció del Servei Públic d'Ocupació de Catalunya, i es presentaran exclusivament per mitjans telemàtics, acompanyades de la documentació que preveuen aquestes bases.
10.3 La identificació i la signatura electrònica de les persones beneficiàries es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'àmbit de l'Administració de la Generalitat de Catalunya.
En tot cas, les persones que presentin les sol·licituds per mitjans telemàtics, es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En el supòsit que l'import total de la subvenció adjudicada superi un total de 60.000,00 € es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
10.4 Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la pròpia Seu electrònica.
10.5 En cas que les persones o ens sense personalitat jurídica sol·licitants no disposin de mecanismes d'autenticació electrònica per a la realització de qualsevol tràmit que requereixi fer-se per mitjans electrònics, pot ser identificada i autenticada pel personal al servei de l'Administració de la Generalitat de Catalunya i del sector públic, que ha de realitzar el tràmit en el seu nom utilitzant els sistema de signatura electrònica que els acredita com funcionaris habilitats.
Amb aquesta finalitat, la ciutadania s'ha d'acreditar i ha de prestar el seu consentiment exprés per a ser autenticada pel personal habilitat.
A la Seu electrònica es relacionen les oficines d'atenció al públic que ofereixen aquest servei ( https://seu.gencat.cat/ca/certificats-sistemes-signatura-electronica-seu.html ).
10.6 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
10.7 En cada convocatòria es podran establir els llocs i la forma de presentació de les sol·licituds per a les diferents entitats sol·licitants.
10.8 La presentació de la sol·licitud de subvenció faculta l'Administració per verificar en qualsevol moment la veracitat de les dades que hi consten o es declaren, i a demanar que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
10.9 La signatura de la sol·licitud comporta l'autorització al Servei Públic d'Ocupació de Catalunya per obtenir per mitjans electrònics les dades relatives a les obligacions tributàries i de la Seguretat Social.
A més, també es consultarà les dades relatives a la constitució, estatuts i altres documents fundacionals, mitjançant la consulta al Registre d'entitats i al Registre Mercantil, sempre que aquestes dades estiguin disponibles en els esmentats registres.
10.10 Amb les sol·licituds s'ha d'adjuntar la documentació que es relaciona a continuació:
a) Relació en model normalitzat dels joves als que s'ha facilitat transport gratuït per part de l'entitat.
S'ha d'indicar els dies que ha assistit la persona jove a les actuacions, el seu domicili habitual, el domicili on es fa l'actuació, la zona que corresponent i les tarifes resultants.
b) Relació de Declaracions en model normalitzat de les persones joves que han rebut per part de l'entitat, transport gratuït per assistir a les sessions formatives pa les que ha participat.
c) Relació de Declaracions signades en model normalitzat de les persones joves que ha rebut, per part de l'entitat, transport gratuït per assistir a les sessions formatives de les que ha participat.
10.11 Les persones sol·licitants poden presentar còpies digitalitzades dels documents en substitució de les còpies compulsades.
11.1 L' incompliment dels requisits no esmenables o del termini de presentació de sol·licituds que estableix la corresponent convocatòria comporta la inadmissió de la sol·licitud.
2 La manca de presentació de qualsevol dels documents que preveu la base 10 de l'annex d'aquesta Ordre o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
11.3 Qualsevol persona sol·licitant pot desistir expressament de la seva sol·licitud de subvenció presentant un escrit de desistiment i la persona responsable de l'Àrea d'Ocupació Juvenil ha d'acceptar el desistiment amb la resolució corresponent.
11.4 Prèviament a la concessió de les subvencions, la persona responsable de l'Àrea d'Ocupació Juvenil ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar addicionalment altres mitjans electrònics.
12.1 El procediment de concessió de les subvencions regulades en aquesta Ordre és el reglat.
12.2 L'òrgan competent per a la instrucció del procediment és el responsable de coordinació transversal de l'Àrea d'Ocupació Juvenil.
El procediment de concessió dels ajuts a la mobilitat regulats en aquesta Ordre s'iniciarà a instància de part, per sol·licitud de l'entitat sol·licitant.
12.4 Les entitats presentaran les sol·licituds complimentades al Servei Públic d'Ocupació de Catalunya, que comprovarà, en vista de la documentació aportada i de les dades de l'acció corresponent, si l'interessat té dret a l'ajut.
En tot cas, el cofinançament de l'ajut per part del FSE i la Iniciativa d'Ocupació Juvenil, estarà condicionat a la certificació a FSE de les actuacions on hagi participat el jove i que estiguin vinculades a les despeses de transport produïdes.
12.5 Des de l'Àrea d'Ocupació Juvenil s'emetrà resolució d'aprovació o denegació dels ajuts al transport públic, tramitats per les entitats beneficiàries de les accions dels programes de Noves Oportunitats, Integrals i/o dels projectes Singulars, de la Garantia Juvenil del Servei Públic d'Ocupació de Catalunya.
13.1 L'òrgan competent per dictar la resolució és la persona titular de la Direcció del Servei Públic d'Ocupació de Catalunya, a proposta de la persona responsable de l'Àrea d'Ocupació Juvenil.
13.2 El termini màxim per emetre la resolució i notificar-la serà de tres mesos, comptats des de l'endemà de la presentació de les sol·licituds davant l'òrgan competent.
13.3 La resolució d'atorgament ha de ser degudament motivada i ha de contenir, com a mínim, la identificació de la persona o persones sol·licitants a les quals es concedeix l'ajut i l'import i, si escau, el percentatge subvencionat del pressupost de l'activitat.
13.4 Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sense perjudici que es pugui utilitzar addicionalment altres mitjans electrònics.
13.5 En cas que l'òrgan competent no dicti i notifiqui la resolució en el termini de tres mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
13.6 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant el superior jeràrquic immediat en el termini d'un mes, a comptar de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, del procediment administratiu comú de les administracions públiques i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les subvencions que es puguin concedir no generen cap dret a la concessió d'altres subvencions en exercicis futurs.
Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https://seu.gencat.cat/ca/informacio-publica.html ), i al portal de la transparència ( http://transparencia.gencat.cat ).
Cas que l'import de les subvencions atorgades, individualment considerades, sigui igual o superior a 3.000,00euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Al ser actuacions cofinançades per FSE_Iniciativa d'Ocupació Juvenil, i d'acord amb l'article 115 apartat 2 del Reglament (UE) núm. 1303/2013 del Parlament Europeu i del Consell, de 17 de desembre de 2013, s'informa que la llista d'entitats beneficiàries es publicarà en un portal d'Internet únic, amb les dades de les operacions cofinançades.
15.1 Prèviament al reconeixement de l'obligació de cadascun dels pagaments, l'àrea d'Ocupació Juvenil comprovarà d'ofici si la entitat beneficiària està al corrent de les obligacions tributàries i amb la Seguretat Social.
La signatura de la sol·licitud de subvenció per part de la entitat beneficiària implica l'autorització per fer-ne la comprovació.
En cas que la entitat beneficiària no tingui la residència fiscal en territori espanyol, ha de presentar un certificat emès per les autoritats competents del país de residència.
El pagament de l'ajut es farà efectiu en un únic lliurament un cop justificada l'execució de l'actuació subvencionada i realitzades les actuacions de comprovació necessàries.
15.2 La persona responsable de l'Àrea d'Ocupació Juvenil és la persona que signarà la proposta de pagament d'aquesta Ordre.
D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de l'ajut, com la revocació total d'algunes de les actuacions del programa Noves Oportunitats, del programa Integrals o del projecte Singulars, i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució d'atorgament.
17.1 Les actuacions de verificació per part del Servei Públic d'Ocupació de Catalunya de les accions subvencionables seran de dos tipus:
Tenen per objecte verificar l'execució de les actuacions i assegurar que aquesta està suportada pels corresponents documents justificatius, i garantir que les declaracions justificatives de despeses presentades per les entitats beneficiàries estiguin suportades per documentació justificativa.
Les verificacions sobre el terreny s'efectuaran durant la realització de l'acció subvencionada en el marc del programa concret.
17.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei Públic d'Ocupació de Catalunya.
L'ajut establert aquestes bases és justificarà econòmicament mitjançant el sistema de mòduls establert a la base 17.2. de l'annex de l'Acord GOV/85/2016 de 28 de juny.
20.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació l'incompliment i la falsedat en la declaració dels requisits previstos a la base 5 de l'annex d'aquesta Ordre.
20.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmenta't capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
20.3 La revocació total de la subvenció de qualsevol dels projectes de les entitats beneficiàries als que es vincula aquest ajut, segons els requisits establerts a la base 5 de l'annex d'aquesta Ordre, serà motiu de la revocació de l'ajut donada dins d'aquesta Ordre.
20.4 En compliment del que estableix l'article 100 del Text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, el Servei Públic d'Ocupació de Catalunya ha d'iniciar els processos de revocació quan escaigui.
Resten exclosos els supòsits de revocacions que impliquin el reintegrament d'un import inferior a 60,00 euros.
Les entitats beneficiàries poden renunciar només per causes justificades i de forma expressa, totalment o parcialment, a l'ajut atorgat mitjançant un escrit motivat dirigit a l'òrgan competent per resoldre i, a aquest efecte, l'òrgan que ho va concedir dictarà la resolució corresponent, i s'haurà de reingressar la quantitat indegudament percebuda més els interessos de demora corresponents.
Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
En cas d'incompliment de les obligacions que preveuen aquestes bases serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, els capítols II i VI del Real Decret Legislatiu 5/2000, de 4 d'agost, pel qual s'aprova el Text refós de la Llei sobre Infraccions i Sancions en l'Ordre Social, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi, amb independència del reintegrament total o parcial de la subvenció.
24.1 L'entitat beneficiària de l'ajut ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 8 de l'annex d'aquesta Ordre, sobre les obligacions de les persones i entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
24.2 Les mesures de publicitat que han d'adoptar les persones o entitats beneficiàries de l'ajut són les següents:
Inclusió de la imatge institucional de l'entitat concedent.
Llegenda relativa al finançament públic en cartells, plaques commemoratives, materials impresos, mitjans electrònics o audiovisuals o bé esments realitzats als mitjans de comunicació.
24.3 L'entitat beneficiària haurà d'adoptar les mesures de publicitat i informació relatives al Cofinançament del FSE següents:
- En totes les mesures d'informació i comunicació que realitzi, haurà d'incloure l'emblema de la Unió Europea, una referència a la Unió Europea, una referència al Fons Social Europeu i a la Iniciativa d'Ocupació Juvenil i el lema "El Fons Social Europeu inverteix en el teu futur".
- Durant la realització de l'operació, haurà d'informar al públic del cofinançament de l'actuació, en el seu espai web, si en disposa,i mitjançant un cartell visible pel públic, de mida A3 mínim.
- Les característiques tècniques de les mesures d'informació i dels cartells s'han d'adequar al que determinen els articles 4 i 5 del Reglament (UE) núm. 821/2014 de 28 de juliol, de la Comissió.
- S'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament del Fons Social Europeu i la Iniciativa d'ocupació en qualsevol document que es lliuri als participants o que formi part de l'expedient de l'actuació cofinançada, per exemple els certificats d'assistència, els convenis de pràctiques, els contractes, l'anunci de l'aula, etc.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 39/2015, d'1 d'octubre, del procediment administratiu comú de les administracions públiques, així com el que disposa la normativa pressupostària de la Generalitat de Catalunya del present exercici, així com altra normativa comunitària, estatal i autonòmica que pugui ser d'aplicació.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts" de d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal amb la finalitat de gestionar els expedients de subvencions i ajuts del Servei Públic d'Ocupació de Catalunya.
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre.